**Uslovi produžene garancije**

Uslovi ugovora –BOSCH 3-godišnje produženje garancije u sklopu prodajne kampanje **„Bosch poklanja: 5 bezbrižnih godina”,** koja traje od 1. oktobra 2020. do 31. decembra 2020. Prodajna kampanja se odnosi na kuhinjski robot, kojeg oznaka modela počinje sa MUM5\* odnosno MUM9\*.

Izdavalac produžene garancije:

*BSH Hišni aparati d.o.o. Nazarje*

*Savinjska cesta 30, 3331 Nazarje*

*Republika Slovenija*

Sljedeći uslovi kojima se opisuju uslovi i područje primjene naše produžene garancije ne utiču na zakonske garancijske obaveze prodavača prema kupoprodajnom ugovoru zaključenom sa krajnjim kupcem.

1. **Područje primjene uslova ugovora**

1.1. Tokom perioda produžene garancije ugovorni serviseri kompanije BSH Hišni aparati d.o.o. Nazarje, Savinjska cesta 30, 3331 Nazarje, Republika Slovenija (dalje u tekstu „BOSCH”) popravljaju dokazane nedostatke u materijalu i/ili proizvodnji aparata navedenog na garantnom listu bez naknade ako je BOSCH obaviješten o njima neposredno nakon što su uočene i za vrijeme perioda važenja produžene garancije.

1.2. Garancijske usluge se vrše popravkom tokom garantnog roka, tj. popravkom ili zamjenom dijelova prema odluci BOSCHa. Ako se ispostavi da je određena popravka neizvodljiva ili ekonomski neisplativa, BOSCH će odlučiti hoće li aparat u garantnom roku umjesto popravke biti zamijenjen. Zamijenjeni dijelovi, kao i zamijenjeni aparati, postaju BOSCHovo vlasništvo.

1.3. Garancijske usluge, podložno članu 1.4., obuhvataju vrijeme rada, dolazak i odlazak, materijale za zamjenu i sredstva za čišćenje, kao i savjete servisera o uklanjanju kvara te administraciju.

1.4. U slučaju ako otklanjanje nedostataka ne spada u područje primjene garancije, a moguće je da je kupac bio svjestan toga, naplatit će se svi troškovi koji su nastali prilikom pregleda, a posebno troškovi posjete radi servisa, osim ako kupac može dokazati da nije mogao znati da bi garancijski zahtjev s obzirom na okolnosti mogao biti nevažeći.

1.5. Produžena garancija odnosi se samo na aparat naveden na certifikatu i ne može se prenositi na drugi uređaj.

1.6. Produžena garancija važeća je samo na teritoriji Crne Gore za proizvode koje su kupili potrošači (fizička lica) u Crnoj Gori od pravnih lica registrovanih u Crnoj Gori.

1.7. Usluge obuhvaćene produženom garancijom mogu se zatražiti uz predočenje valjanog certifikata zajedno s originalom računa na kojem se nalaze informacije o datumu računa i/ili dostave.

1. **Trajanje garancije i prenosivost**

2.1. Produženu garanciju BOSCH daje neposredno nakon dvogodišnje garancije proizvođača za usluge navedene u članu 1., na period od 3 godine. Ugovor se automatski prekida nakon 3 godine i ne mora se otkazivati.

2.2. Izvršene garancijske usluge ne utiču na produženje garantnog roka niti obnovljeni garantni rok počinje teći ispočetka, osim u slučajevima utvrđenim zakonom.

2.3. Ako se aparat zamijeni u garantnom roku u smislu stava 2. člana 1.2., originalni certifikat više nije važeći. Preostali garantni rok prenosi se na zamijenjeni aparat, za koji se izdaje odgovarajući novi certifikat.

2.4. Prilikom prodaje aparata, certifikata koji pripada aparatu može se prenijeti na novog vlasnika. To ne utiče na ugovorne uslove proširene garancije, koja će ostati na snazi i biti prenesena na novog vlasnika u nepromijenjenom obliku. U tom slučaju garantni rok se neće produžiti niti će produžena garancija početi ponovo teći.

1. **Isključene usluge i prestanak garancije**

3.1. BOSCH po naslovu garancije ne garantuje:

• ukoliko kupac nije postupao po priloženim uputstvima za upotrebu proizvoda

• ukoliko je proizvod otvarala osoba koja nema ovlaštenje proizvođača

• ukoliko je kupac neprimjereno postupao s proizvodom.

BOSCH isto tako ne garantuje za kvarove nastale u transportu nakon isporuke proizvoda, za kvarove nastale zbog nepravilne montaže ili nepravilnog održavanja, mehaničke kvarove koje je prouzrokovao korisnik, za kvarove nastale zbog preniskog ili previsokog napona, nedovoljne količine vode i za kvarove prouzrokovane višom silom.

1. **Dobijanje produžene garancije**

4.1. Kupovinom aparata iz prodajne kampanje (kuhinjski robot, kojeg oznaka modela počinje sa MUM5\* odnosno MUM9\*) u periodu od 1. oktobra 2020. do 31. decembra 2020. (datum računa) i registracijom aparata, kao i ispisom certifikata na [www.bosch-promocije.me](http://www.bosch-promocije.me)u roku od 30 dana nakon dana kupovine aparata, korisnik dobija besplatnu promotivnu 3-godišnju produženu garanciju.

1. **Garancija**

5.1. Ova produžena garancija ne podržava potraživanja koja prevazilaze područje primjene produžene garancije ili druga potraživanja, naročito ona koja se odnose na naknadu štete koja se dogodila izvan aparata.

1. **Upotreba garancije**

6.1. Usluge popravka vrše se za vrijeme radnih sati ovlaštenih BOSCHovih servisera.

6.2. Pri naručivanju popravka pozivanjem na garanciju, kupac mora navesti informacije navedene na natpisnoj pločici. Dodatne informacije o natpisnoj pločici i mjestu na kojem se ona nalazi na aparatu dostupne su u uputstvima za upotrebu.

6.3. Kupac je dužan pripremiti certifikat i original računa za ovlaštenog servisera na dan popravke.

1. **Ostale odredbe**

7.1. Ovi se uslovi odnose samo na BOSCHovu produženu garanciju u sklopu prodajne kampanje **„Bosch poklanja: 5 bezbrižnih godina”**, koja traje od 1. oktobra 2020. do 31. decembra 2020.

7.2. Zakonske odredbe koje odstupaju od ove produžene garancije ili su suprotne i/ili izmjenjuju ovu produženu garanciju važe samo ako se daju u pisanom obliku.

7.3. Ugovorni odnos između BOSCHA i kupca bit će regulisan slovenskim zakonima.

7.4. Nadležnost za svaki spor između kupca i BOSCHA određuje se prema mjestu prebivališta kupca. Kupac ima pravo pokrenuti sudski postupak protiv BOSCHA na sudu prema BOSCHovom sjedištu.

septembar 2020.